ming030890/wiki-yue-high-quality huggingface dataset:
廣州市紅十字會醫院

到咗1924年，廣州市政府就搞清查官屋運動，而市財政局就將分會醫院後面嚿地皮搞咗拍賣，後嚟經過番禺紅十字分會通過電報，話快啲將中國紅十字總會話畀大元帥府話一定要留返呢個機構，結果畀大元帥府批准咗。而嗰時醫院院長——陸如磋等同仁就話政府口頭嘅嘢係扮嘢做騷嘅，結果重去埋廣東省官產清理處嚟還清嗮啲錢先至攞到營業執照。嗰時分會總院冚唪唥嘅地都有嗮三重營業嘅證件喇。到咗1927年，河南員警分局局長麥某就攞著舊古松園契據嚟醫院度夾硬話一定要起樓先至得，不過分會啲人出咗產業執照話唔畀，甚至重將佢啲磚沙木料丼嗮去圍牆出面，搞到嚟霸地嘅人先至井水不犯河水。到咗1928～1929年間，醫院東邊圍牆俾禮拜堂嘅美國文牧師拆咗嚟重新起圍牆霸10幾丈嘅醫院地。而分會負責人就搵佢哋解釋，點知佢哋話呢嚿地係去政府嘅財政所買返嚟先至冇得復原，直到分會嗌咗中國紅十字會總會向美國公使傾過偈，而文牧師收到料之後先至拆咗新牆嚟按舊址起返，重向財政所攞返啲錢先至得。

搞咗間醫療學校
到咗1930年之後，醫院又劃咗畀紅十字會廣州分會嚟睇住。根據紅十字會章程規定，附屬醫院要培訓醫療同藥劑人才。後嚟經過籌備，重喺醫院搞咗間醫藥專門學校，而校址就起喺附屬醫院入面。雖然話呢間校先後搞咗四屆畢業生而攞嗮合格醫師學歷。但係廣東省教育廳就話學校唔符合學制嘅理由先至撤銷咗呢間嘢。醫院甚至喺1936年搞咗間救護傳習所而培訓出一批合格嘅助產士。

抗日戰爭時期
1937年7月7號蘆溝橋事變爆發。嗰年秋天開始，廣州市區成日俾蘿蔔頭搞搞震，搞到醫院成日都爆滿。嗰年年底俾國際紅十字會同愛國華僑嚟一齊出錢先至畀醫院猛咁加咗住院嘅嘢同醫療管理嚟適應收留俾炸彈炸傷咗嘅市民同埋從中國華北、東北、西北同華中地區過嚟呢度避難嘅傷病人士。嗰時醫院重承擔咗第一救護大隊嘅任務。不過喺1938年10月，由於日軍殺到廣州，民國廣東省市政府各部門同機關團體都去嗮粵北嗰邊。而紅十字會廣州分會甚至重搬到韶關嗰邊。而附屬醫院重有成70幾位冇得返屋企嘅傷病員要繼續醫，搞到紅十字會廣州分會組織咗幾批領導留返喺度同蘿蔔頭合作先至可以保返間醫院響度。
喺廣州淪陷咗七年期間，人民成日俾蘿蔔頭嗑，搞到生活艱難同營養不良，市區入面超多垃圾，搞到好多瘟疫出嚟而急住要醫藥救濟品。而最初廣州市緊急救濟委員會就將醫藥救濟任務畀咗廣州市紅十字會嚟辦，而附屬醫院就負責部分門診嘅贈醫同免費留醫佬醫療任務都有。

日本投降之後，新中國成立前
中國紅十字會廣州分會喺抗日戰爭勝利之後先至返到廣州。喺1945年9月14號，附屬醫院就喺杉木欄搞咗間診療所，甚至嗰年又喺惠愛中路（而家係中山五路）同東華西路搞咗間診療所嚟免費醫病。醫院甚至重用咗杉木欄診所冇用到嘅地嚟搞紅十字分會難民招待所嚟畀背井離鄉嘅難民去暫住。但係由於唔夠經費先至恢復返部分收費。後嚟逐漸變成自費診所，由廣州市紅十字會分會嚟負責畀佢名嚟負責監督管理，凈喺畀收醫藥費嚟維持診所開支。
而杉木欄診所喺1948年搬到華貴路嗰邊，1949年重喺十六甫西街開咗間留產所；而惠愛中路診所喺1947年因所址俾人收走而迫住停辦；東華西路診所後嚟搬到仁濟路嘅仁濟橫巷嗰邊。除咗噉，1946年10月重喺沙面嘅西橋口（黃沙碼頭附近）搞咗間診療所；甚至喺1948年喺多寶街（而家係多寶路）同寶源路嗰度開咗間診療所同留產所；1949年甚至喺萬福路開咗間診療所。
喺廣州解放之前，由於國民黨軍隊撤退嗰時炸咗海珠橋而出現超多死傷，大量受傷嘅市民去咗紅會醫院嗰度搶救。另外，黃沙火車站（而家已經拆咗，嗰度係個水產市場。）都俾國民黨軍炸咗，好多附近居民同珠江漁民出現死傷。而市紅十字分會都組織咗救護隊嚟呢度救人。甚至連1949年10月14號嘅中國人民解放軍入咗廣州都話有啲傷病員嚟呢度醫。

中華人民共和國成立咗之後
喺中華人民共和國成立咗之後嘅2年（1951年），嗰時廣州市人民政府派軍代表同政府代表嚟咗醫院，重考慮到各位意見同情況之後，將嗰時醫院改名做而家嘅「廣州市紅十字會醫院」，而業務畀咗廣州市衛生局嚟睺實。喺1953年4月，廣州市政府決定將醫院全面畀嗮廣州市衛生局嚟睇實。嗰時廣州市紅十字會醫院變成珠江南邊唯一一間綜合性醫院。而醫院除咗繼續搞門診同住院嘅嘢植物重搞咗出面嘅社區衛生服務。從1960年代開始，甚至重搞咗出國醫療嘅任務。甚至喺1965年開始，每年派農村醫療隊到廣東省同廣州市農村搞醫防工作。另外，醫院重承擔咗地段疫情報告同家庭病床等任務。
1966年文化大革命爆發，醫院各部門都癱瘓嗮，醫院嘅管理同技術都受到好大嘅衝擊而搞到醫療護理品質出現明顯嘅下降。喺1968年3月，醫院成立咗革委會。而1969年2月，由於文革嘅破四舊風氣重未結束，醫院改名做「廣州市第五人民醫院」。而醫院嘅管理同技術直到1972年先至恢復同完善返。
到咗1978年嘅中國共產黨第十一屆三中全會先至將文革亂嗮籠嘅嘢撥亂反正。嗰年11月，醫院先至恢復返而家嘅「廣州市紅十字會醫院」嘅名，重重新修訂同完善咗各職能科室嘅工作範圍同各專業科室嘅工作制度。喺1980年代期間，醫院甚至開設咗唔少嘅醫療科制度。到咗1990年，九層樓高，建築面積去到9746㎡嘅住院大樓先至搞咗出嚟。甚至喺1992年俾衛生部批准咗，變成中國內地16個臨床藥學試點嘅其中一間單位，甚至喺1994年4月29號掛咗三甲醫院嘅牌，1995年重成立埋臨床藥學研究室。而醫院嘅信息網絡系統建設喺1996年先至開始搞嘅嘢。到咗2000年又開咗間佔地1698㎡，建築17851㎡嘅新門診大樓出嚟。
而家呢間醫院係有醫、教、研、預防、保健、康復喺埋一齊嘅綜合性三甲醫院。
廣州市第卅九中學

廣州市第卅九中學係廣州市嘅其中一間冇咗嘅中學，呢間學校以前係私立廣州市誠信會計補習學校同埋誠信初級文化補習學校。呢間學校響廣州市越秀區北京路步行街入面，1956年開始辦學。呢間學校係廣州市入面嘅其中一間比較具有規模嘅完全中學。喺2006年由於越秀區投入咗5億蚊嚟發展教育導致好多間中學合并嘅關係，廣州市第卅九中學同廣州市第十三中學合併咗。

歷史
1956年：學校開辦
1965年：被廣州市教育局定咗推行半工半讀嘅其中一間試點學校
1969年開始：擴大辦學規模成為有高中同埋初中部嘅完全中學
1984年：高中部為咗適應廣州市中等職業技術教育嘅發展——改咗名叫廣州市機電職業高級中學。
1996年：經過市教育局批准，恢復返普通高中。嗰陣時係廣州市入面嘅其中一間比較具有規模嘅完全中學。
2000年：學校通過咗廣州市人民政府教育督導室嘅驗收，成為咗廣東省嘅達標完善中學。
2006年：由於越秀區投入咗5億蚊嚟發展教育導致好多間中學合并嘅關係，學校同廣州市第十三中學合併咗。
廣州市第二外國語學校

2013年5月21號：學校改名做廣州市第二外國語學校，同年9月2號正式掛牌。
2014年1月：學校正式通過公辦外國語學校嘅特色認定，成為白雲區唯一公辦嘅外國語完全中學。
2014年6月4號：升級成白雲區一級學校。
2014年11月7日：俾廣州市教育局認定做標準化學校。
2015年11月：俾廣州市教育局認定做廣州市特色學校。
2016年3月：俾廣州市教育局認定做廣州市第四批普通高中。
廣州市第二少年宮

1990年代尾，由於廣州各個少年宮嘅場地面積同活動中心唔啱廣州市民嘅需求，當時廣州市政協委員黃南冰同共青團廣州市委向市長林樹森提出喺天河搞第間少年宮，結果同意咗。選址方面，2001年曾經建議喺員村、東圃、東方樂園一帶，但俾政府拒絕，理由係因為唔知嚿地有乜用或離市中心太遠；雖然政府同意喺珠吉路一帶搞第二少年宮，但2002年嘅珠江新城規劃檢討會決定喺珠江新城J1－7地块搞第二少年宮而改變規劃。
工程喺2004年3月28號開始，2005年底起好，2006年1月26號正式開放。
廣州市第八人民醫院

廣州市第八人民醫院（粵拼：gwong2 zau1 si5 dai6 baat3 jan4 man4 ji1 jyun2）係中國廣東省廣州市嘅一間專門負責醫傳染病同肝病嘅市級醫院，同時重係華南地區最大嘅傳染病專科醫院、中國國家肝病、愛滋病嘅臨床藥物試驗基地，衛生部愛滋病臨床醫師培訓基地；甚至係廣州醫科大學非直屬附屬醫院、中山大學、南方醫科大學、廣東藥學院等高等醫學院校嘅教學醫院、同時又係廣東省愛滋病診療品質控制中心。呢間醫院喺1921年成立，有2個院區。

史
1921年11月，呢間醫院喺而家嘅小北地區嘅象崗頂度開辦，嗰時嗌「市立傳染病醫院」。1935年，又喺盤福路起咗間新院區，1936年1月1號改名做「市立隔離醫院」，但喺1945年10月1號就改返舊名。1949年，佢同嗰時嘅方便醫院合併咗。
喺1951年12月，廣州市政府接咗華英醫院之後將方便醫院等一系列醫院嘅傳染科加咗入嚟，組成廣州市立傳染病醫院。到咗1955年又改名做「廣州市傳染病醫院」，後嚟喺文革受到破四舊浪潮影響，1969年改名做「廣州市第八人民醫院」。雖然喺1973年又改名做「廣州市傳染病醫院」，但1994年8月又打回頭。
喺2002年8月醫院成立咗肝病醫院，喺2010年10月10號重喺嘉禾村搞咗間醫院。
廣州市第二巴士

2007年，廣州政府為解決公交企業嘅惡性競爭同巴士公司數量越嚟越多嘅問題而整合巴士資源。冠忠遊覽車有限公司喺同年9月20號同廣州市第二公共汽車公司同廣州市榮泰出租汽車有限公司簽咗份合資企業合同，將廣州冠忠巴士轉型兼改名做廣州市第二巴士，隨後同二汽巴士、新世界、新福利、恆通、興華巴士合併成而家嘅第二巴士公司。雖然收購之後，站牌重用各間公司嘅名，而汽車換成第二巴士裝飾係從2007年11月13號開始刮起浪潮。直到2009年先至全面整成而家嘅第二巴士公司。從2008年開始，由於佢喺中國大陸好多個主要城市經營嘅巴士數量出現萎縮，相反連佢嘅附屬集團——興華巴士同興華國際出現重組跡象，站牌上面原有「冠忠」兩字到2010年全面變成「第二巴士」四字。
2015年3月20號，巴士公司正式宣佈出售40%股權畀珍寶。但同年6月29號撻Q兼退返2000萬蚊押金兼賠違約金。
2016年2月，巴士改用廣州二汽嘅商標。
廣州市第十二人民醫院

廣州市第十二人民醫院，又嗌廣州市職業病防治院同廣州市耳鼻咽喉頭頸外科醫院，係中國廣東廣州地區，有醫療、教學、科研、職業病防治喺埋一齊嘅三級甲等綜合性醫院，1970年10月28號成立，有兩個院區，分別喺白雲區同天河區入面。
佢既係廣州醫科大學嘅非直屬附屬醫院、又係中山大學等高等院校嘅教學醫院。

史
1970年10月28號：醫院正式成立。
1981年8月22號：改名做廣州市職業病防治院。
1984年4月21號：喺醫院基礎上成立康復醫學中心。
1989年6月7號：喺醫院基礎上成立勞動衛生監督監測所。
1997年1月8號：加掛「廣州市第十二人民醫院」嚿牌。
1999年12月28號：加掛「廣州市化學中毒救援中心」嚿牌。
2001年11月26號：受到衛體改革關係，原先嘅勞動衛生監督監測所取消咗。
2002年4月16號：加掛「廣州市耳鼻咽喉頭頸外科醫院」嚿牌。
2004年12月9號：加掛「廣州醫學院附屬市十二人民醫院」嚿牌。
大金剛國度

大金剛國度（Donkey Kong Country），喺日本叫超級大金剛，係1994年一隻平台遊戲。
大金剛賽車

大金剛賽車（英文：Diddy Kong Racing），係由任天堂開發嘅競速遊戲，1997年推出。
大金剛 64

大金剛 64（Donkey Kong 64）係發行於 1999 年嘅一隻平台遊戲，係大金剛首次喺 3D 嘅世界做遊戲主角。
大金鐘路

大金鐘路（粵拼：daai6 gam1 zung1 lou6）係中國廣東省廣州市嘅一條主幹道，喺白雲區入面，成條馬路係西北-東南走向。東南邊從廣園中路開始，一直向西北去到白雲大道南嗰頭。

名
其實好耐之前，呢條馬路係一條好窄嘅路，喺嗰時廣從公路東南邊嗰橛嘅Y字路口嗰度嗌「大鐘路」嘅名。直到1999年，廣州市就為咗適應城市環境整治同城市建設嘅快速發展，唔單止將呢條路西北邊嘅路統一改名做「白雲大道」，甚至連嗰時大金路同大鐘路夾埋一齊嗌成而家嘅「大金鐘路」。

史
其實呢條馬路之前好窄嘅，喺1999年，廣州市為咗迎接2001年喺廣州辦嘅九運會先至整闊咗呢條馬路，甚至喺2001年嘅九運期間搞過改造。而馬路東南邊嘅立交橋係2005年，政府為咗解決廣園中路嘅大塞車問題先至搞嘅嘢。而西北邊嗰條立交橋係2001年嗰時起好嘅。

概要
全長1.3公里，闊39米，雙向6車道。
大金祐輔

大金祐輔（1988年6月20號—）係日本足球員，司職守門員，效力FC Primeiro（日文：FCプリメーロ）。
大金鐘

大金鐘（Pyramid Hill）係香港嘅山，海拔高536米，喺沙田區、西貢區，附近範圍劃咗入馬鞍山郊野公園。
康多兀鷲

康多兀鷲（學名：Vultur gryphus），又叫安第斯神鷹，係一種雀，亦係美洲鷲科康多兀鷲屬（學名：Vultur）嘅唯一品種，原產南美洲西部。
康奈爾大學法律學院

康奈爾大學法律學院（英文：Cornell Law School）顧名思義係康奈爾大學嘅法律學院。
康宏環球

康宏環球控股有限公司（英文：Convoy Global Holdings Limited，簡稱「康宏環球」，前稱康宏金融集團、康宏理財控股同康宏金融控股，港交所：1019）係香港金融集團，主要為企業機構同個人客戶提供一站式金融服務，1993年成立，2010年7月13號以「康宏理財」嘅名喺香港聯合交易所主板招股上市，2014年改名「康宏金融」，2016年再改做現刻個名。集團董事局主席陳志宏先生，總裁吳榮輝先生。
集團喺1998年轉型，喺大中華地區，集團喺北京同深圳設立附屬公司同合營企業，提供人壽同一般保險經紀業務、風險管理諮詢服務、再保險經紀服務、同埋機構層面上嘅保險同投資策劃諮詢服務等，集團喺2018年重組業務，聚焦三大核心零售板塊：理財顧問、金融產品同金融科技。

股東
2013年初，當時嘅康宏理財引入曹貴子創辦嘅康健國際做股東，至2014年中增持至最高百份之25。
2015年，當時嘅康宏金融「一供三」集資約莫5億，得百份之6.13認購；同年7月，康宏金融向富邦集團（中文：富邦集團）蔡明興同佢家族控股嘅Eagle Legacy Limited同Oceana Glory Limited配售32.94億股新股，集資淨額16.8億，蔡氏佔擴大後股本百份之29.85，蔡明興同佢家族會成為康宏最大單一股東。
2017年，佳兆業集團（中文：佳兆業集團）大股東兼董事會主席郭英成個仔郭曉羣喺市場密密買入康宏環球股票，至2017年6月底已經持有百份之29.91股權，成為最大單一股東。11月2號康宏環球出徂份公告，話郭曉羣喺10月30號通知公司要求開股東特別大會罷免曹貴子等8名董事。

品牌重塑
康宏喺2018年進行品牌重塑，並喺4月27號公佈全新嘅公司標誌。新標誌由白、紅、藍三隻色組成，分別代表誠信、熱誠同專業，展示康宏嘅核心價值，並以此釐定業界嘅新標準。新標誌以正方形為主，代表公正客觀、可靠穩重嘅公司形象；正中嘅白色三角形向上指，唔止寓意公司持續發展，亦象徵康宏會從客戶角度，提供最佳嘅理財方案。而白、紅、藍三隻色就代表公司嘅核心價值：誠信、熱誠同專業。全新嘅標誌，進一步強調誠信、熱誠同專業嘅康宏核心價值。
康宏亦同品牌重塑推出大型嘅宣傳活動，包括喺6月推出三個全新嘅電視廣告，以溫情嘅手法帶出三個嘅生活故事，突顯熱誠、誠信、專業呢三大價值，亦同行業定下標準。三個廣告分別以夫妻、父子同埋姊妹三種關係，以生活寫照道出及演繹康宏具備嘅行業標準，並同客戶一齊，陪佢哋喺人生路上作出最啱佢哋嘅理財決策。

「海豚行動」
2017年12月7號，廉政公署執行處專責調查上市公司貪污案嘅F組人員展開「海豚行動」，動員近50人，帶埋搜查令去到康宏環球總部搜查，並搜查副董事局主席馮雪心喺西貢嘅屋企，馮雪心其後被帶返北角廉署總部做進一步調查。消息指今次係廉署同證監會首次採取聯合行動，廉署話接獲有財務機構批出不良貸款嘅舉報所以作出搜查，而康宏環球嘅股票喺朝早11點04分主動停牌，停牌前報0.167港元，跌百份之7.2，成交786萬股，涉及約莫136萬港元。廉署喺行動入面拉咗三名上市公司高層人員。
康奈爾大學

康奈爾大學（英文：Cornell University）係美國紐約州Ithaca一間私立研究型大學，另有兩間分校喺紐約市同埋卡塔爾教育城。
康定

康定（粵拼：hong1 ding6）係中國一地，家下係四川省一市，歸入甘孜藏族自治州。康定舊稱打箭爐，來自藏文塔鎮多（དར་རྩེ་མདོ།，拼音dar-rtse-mdo或Darzêdo；簡稱དར་མདོ།，拼音dar mdo或Tando）。縣治爐城鎮。民國時係西康省城。貢嘎山部份喺康定境內。康定又以民歌《康定情歌》而聞名。

地理
康定喺瀘河之上，河大渡河支流。沿河係蜀入藏古道。

史
康定一帶，元朝時係土官所治。設長河西千戶、長河西招討司。大明係正魚通各土司之地。永樂五年（1407年）正式敕封「長河西魚通寧遠宣慰」司，世襲其職，管長河西、魚通、寧遠。崇禎十二年（1639年）固始汗部喺土司境設置營官，形成營官、土司雙重統治。大清康熙五年（1666年），重新認定土司。雍正年間，置「打箭爐廳」，光諸年間，升做直隸廳，之後再改爲「康定府」。中華民國設西康省，定康定爲省城。
史上，康定係中土同藏區貿易集散地，內通西藏，係川藏「茶馬互市」嘅經濟中心。

話
康定多民雜處，有藏、唐、羌、回、彝。當地藏話係康方言同安多方言、木雅話以及貴瓊話。

行政
現時康定縣分三鎮十八鄉。鎮有爐城鎮、姑咱鎮、新都橋鎮。鄉有雅拉鄉、時濟鄉、前溪鄉、捨聯鄉、麥崩鄉、三合鄉、金湯鄉、捧塔鄉、沙德鄉、貢嘎山鄉、普沙絨鄉、吉居鄉、瓦澤鄉、呷巴鄉、甲根壩鄉、朋布西鄉、塔公鄉、孔玉鄉。
康多莉莎賴斯

康多莉莎·賴斯（英文：Condoleezza Rice，1954年11月14號—），係美國共和黨嘅政治人、外交官。佢喺2001年做小布殊政府嘅國家安全顧問。2005年1月26號，佢成為咗第66任美國國務卿。
康子內外篇

康子內外篇係清朝末年思想家康有為所寫嘅一本學術著作。
根據康有為自編年譜《我史》所記載，「光緒十二年丙戌二十九歲，……是歲作《康子內外篇》，內篇言天地人物之理，外篇言政教藝樂之事。」換算返即係大約西曆1886年至1887年初。呢本書入面有九篇曾經喺1899年刊登咗《清議報》上面，其餘有六篇未刊手稿。
呢本書反映咗康有為早期匯集咗古今中外嘅學術思想，係康有為早年嘅重要著作之一。1947年美國史丹福大學胡佛圖書館將呢本書嘅書稿同《實理公法全書》書稿整成縮微膠卷，後來美國加州大學劉廣京教授將呢兩本書縮微膠卷影印本嘅複制本送畀康有為嘅女康同璧。依家所登嘅各個版本都用緊呢個稿。

目錄
按照呢本書嘅題名，呢本書應該係分咗內篇同外篇。依家呢本書有15篇文章，但係內外篇點樣劃分就暫時唔知。依家都係以《清議報》所登嗰九篇排喺前面，而其餘未登嗰六篇就放喺後面。
闔闢篇
未濟篇
理學篇
愛惡篇
性學篇
不忍篇
知言篇
濕熱篇
覺識篇
人我篇
仁智篇
勢祖篇
地勢篇
理氣篇
肇域篇
康子妮

康子妮（英文：Lily Hong，1976年9月25號—），係香港女演員同節目主持，2000年出道，加入咗無綫電視參演劇集同主持節目，2007年離開無綫。佢前夫係藝人林曉峰。

演出
呢個表唔完整，歡迎加料。
康安街

康安街（Hong On Street）係香港鰂魚涌康山康怡花園嘅街，東面黐住東區走廊，北面黐住康山道，周圍嘅建築物有康怡廣場、康怡花園同康蘭居等等。
康安街同康山道嘅安全島交界，曾經發生過攞命嘅交通意外，所以依家列為一個交通黑點。
康安街二至四號係康怡花園Ｒ座，六至八號係Ｑ座，十至十二號係Ｐ座，十四至十六號係Ｎ座，而康安街十八號係一座三層高大廈。
官恩娜

官恩娜（Ella KOON Yun-Na，1979年7月9號—）係香港女歌手，香港無綫電視前藝員。

事業
官恩娜喺法屬波利尼西亞大溪地出世，嚮英國伯明翰讀過中學，返香港先做模特兒，後入行做歌手，2005年演無綫電視劇《酒店風雲》，同吳卓羲拍檔傳出緋聞。

非禮事件
嚮網上邊，有唔少宅男係佢擁躉，重封官恩娜係幻想對象[未記出處或冇根據]。嚮2006年6月，森美發起嘅「最想非禮的女藝人選舉」裏面，官恩娜係頭十名。嚮2006年10月6號嘅中秋節，官恩娜當眾俾人非禮，當堂喊咗出嚟。2006年11月17號，香港法院裁定個姓羅男疑犯非禮罪名成立，入獄兩個月。

網民讚歌藝
官恩娜喺2009年9月20號，參與超級巨聲嘅合唱環節演唱《Endless Love》，表現出乎網民預期咁好，令網民重新欣賞佢嘅歌藝。唔少網民喺呢晚重新「煲」佢翻唱嘅《囍帖街》及《木紋》，更認為佢唱得比原唱者出色。有網民喺facebook成立「力捧官恩娜上位團」，兩日間已有一千四百幾名會員，大家都希望佢可以喺樂壇再放異彩。

惹到貝爾氏麻痺症
官恩娜喺2014年9月，承認惹到貝爾氏麻痺症，需要食藥同休養一下。
官洲

官洲（粵拼：gun1 zau1，英文：Dove Island）係珠江後航道嘅一個島仔，成個島一千八百萬方。東南面同小谷圍隔住官洲河，西北面同崙頭村隔住崙頭海。島上面有村，村民主要姓陳。
喺1999年，廣州市人民政府決定，將官洲起成廣州國際生物島，起到半路就發現咗五座漢墓響度，而呢個工程喺2008年10月15號開始逳手，2011年7月8號開放。

史
以前，小谷圍設咗海關，檢查出入嘅船隻。當時規定海關官員住喺小谷圍對住嘅島，所以呢個島就叫「官洲」。南宋嗰時，陳姓族人由南雄珠璣巷遷到爾道，官洲正式開村。嗰時官洲地區非常落後，一直冇橋樑、隧道同地鐵等其它對外交通可以入去呢個島，俾嗰時啲人笑佢做「廣州嘅海南島」。而村民凈靠崙頭附近嘅輪渡先可以入到呢個島。
受到1997年成功搞出克隆羊多利嘅影響而搞生物嘅高新技術產業，結果全球各地開始效仿搞生物園區。1999年4月，廣東新綠洲生物技術研究所接待緊廣州市人民政府領導時，話要喺廣州海珠區嘅官洲搞生物島，結果俾官方同意咗。1999年8月開始納入規劃，2000年12月重俾國家計委批准咗。2001年9月重將個島畀咗黃埔區睇實，參照廣州科學城模式嚟開發，但因為拆遷同唔夠錢，加上規劃未搞掂嘅問題，直到2004年嘅大學城搞好之後先至開始喐手搞。
初期雖然開發區團隊喺官洲搞咗辦公室而加快開發官洲，但嗰時交通超唔方便，最初凈得4人嚟辦公。啲人一大早要坐90分鐘船先至到個島，落班之後要天都黑嗮先可以返到科學城。
生物島
2005年3月，官洲第一個正式對外交通——連接科韻路嘅崙頭-生物島-大學城隧道正式開搞；同年6月重喺島南邊起好連接瀛洲同官洲嘅便橋，同年12月重將4號綫開埋入嚟。之後重搞咗綠道同幾間濕地、山體公園響度。直到2008年底起好嗮安置小區之後，先至將官洲渡口取消咗，個島先開始搞大規模施工。直到2010年亞運會開幕前先至搞掂嗮個綠道，隨後好多個設施喺2011年初都搞掂，2011年7月9號正式開島。

街約分佈
官洲村由官洲中部嘅里巷（由義、居仁、居由、桂林、翔北、儒山、西華）、西約同北約組成。官洲村本體位於官洲中南部，全村成平面三角形，坐西北向東南；官洲北約又嗌「繒棚」，原本係水上居民聚居嘅地方，渠哋以捕魚為生，喺江堤搭木棚住，家家戶戶都掛住魚繒，所以就嗌「繒棚」。

民居特色
村裏面有百二座清朝民居，特徵係三間兩廊，用花崗石做牆腳、門楣、門框、窗框，水磨青磚做牆，建築裝飾有磚雕、灰雕、灰塑圖案。幾乎每家都有水井。
官富山

官富山係香港一山，喺九龍以北。佢好似屏風咁保護住維多利亞港北岸。官富山由多個峰組成，家下最出名係獅子山。
官富山個名係來自官富場，即係舊時九龍灣一帶鹽場。官富山有幾大並唔明確，屈大均有專條講官富山，其文有提及西境為急水門（家下汲水門），東境係佛堂門，佢前面有大奚山（今大嶼山）。所以今日清水灣到屯門都可以係官富山嘅範圍。
大宋末年，帝趙昰曾經喺山前，九龍灣一帶做行朝。
官洲站

官洲站（粵拼：gun1 zau1 zaam6，英文：Guanzhou Station）係廣州地鐵4號綫嘅車站，2005年12月26號開通，位置喺黃埔區官洲島嘅中間，螺旋大道嘅地底。

樓層
呢個站一共有地下2層樓。其中地下1樓屬站廳，而地下2樓屬4號綫月台。佢同大多數車站一樣，冇任何休息室同廁所、母嬰室響度。

站廳
官洲站嘅收費區喺站廳嘅西南邊，四周圍俾車站嘅商舖同人行通道圍住嗮，收費區入面有好多條扶手電梯同樓梯往返月台。

月台
呢個站有1個島式月台，喺官洲島嘅中間。

商鋪同自助服務
而家嘅官洲站入面得一間美心西餅嘅鋪頭畀乘客買嘢食。呢個站有自助服務設施畀乘客用，但係得好少。其中包括咗一台自動販賣機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記做廣州地鐵薈嘅會員嚟查獎分、換獎品嘅服務。
商舖
美心西餅

出入口
官洲站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同埋C，D。

規劃
呢個站喺2000年嘅《近期線網規劃實施調整方案》入面最先出現，佢係新出嘅4號綫中間站，亦係廣州國際生物島嘅其一配套設施。隨後好快納入4號綫首通段（萬勝圍往返新造）嘅工程入面。

施工
2003年初，由於官洲地區正式搞開發，呢個站亦正式開始喐手起。工程直到2005年10月底起好。

開通
2005年12月26號，4號綫首通段正式通車之後就開咗呢個站，亦令到官洲島有交通服務。到咗2011年7月8號，由於生物島開咗，加上官洲地區已經唔再有「廣州版海南島」嘅稱呼嘅關係，官洲島就從之前海珠區就變咗蘿崗區嚟管理，嗰陣時，呢個站係蘿崗區入面唯一嘅地鐵車站。後嚟喺2014年嘅廣州市行政區劃調整入面，呢個站改由黃埔區管理。

利用狀況
因為佢係官洲島入面唯一地鐵站，喺2005年嘅聖誕節之前，官洲重係個島嚟嘅，嗰時冇橋、輪渡等其他交通去呢個島。喺2005年12月26號開咗4號綫之後，呢個站解決咗冇交通去官洲嘅問題。2011年7月8號生物島開放咗之後，呢個站都係得好少客流，一日之內凈係得幾個乘客入站同出站，大部分時間都係冇人上落車。除咗節假日有些少人流之外。
官派律師

官派律師係一個中華人民共和國司法制度入面嘅一種角色。一般嚟講內地嘅法律援助機構會為經濟有困難嘅被告安排律師，或者安排喺人民法院或看守所派駐嘅值班律師。而官派律師就係指喺敏感案件中由當局指派嘅律師。

關於官派律師嘅爭議
喺好多案件入面，唔少當事人同佢哋嘅親屬都對官派律師退避三舍。關於官派律師嘅爭議，主要係環繞佢哋獨立自主性被質疑，家屬唔信佢哋會盡力辯護，同埋佢哋行徑嘅錯漏。

唔會盡力辯護
好多時，被告或者家屬都唔信官派律師係真誠為被告辯護。而且就算當事人無經濟困難，執法部門都會要求被告必須聘用官派律師，同時要家屬炒咗本來自己請嘅律師。而且，呢啲律師亦被指只會幫政府官方工作，唔會幫自己當事人。

行徑錯漏
有啲官派律師唔單止唔會通知被告家屬審訊日期或者判刑結果，甚至拒絕同家屬會面或者聯絡。

長沙富能公益案
喺2020年嘅長沙富能公益案，程淵被判「顛覆國家政權罪」罪成，事前當局一直唔畀佢老婆施明磊幫佢請嘅吳有水律師參與案件，而要求佢用「官派律師」。但嗰名「官派律師」從來冇同佢溝通過，甚至無通知佢，程淵已完成審訊同埋被判刑，只有後嚟佢聯絡檢察院先知。佢之後去到官派律師嘅律師事務所要求會見，事務所一開頭就話個律師開緊會，之後突然又話佢已經走咗，仲要求家屬即刻離開事務所。

12港人案
喺12港人案入面，有被禁錮港人嘅家屬就提及，連官派律師姓名、電話、事務所等都無法得知，想索取資料嗰陣，反而被鹽田分局以「信息屬刑事案信息」拒絕。
另外，被告之一李宇軒去到3月底喺內地刑滿被遣返返港後，案件喺3月31號提堂，佢被一名大律師羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容佢喺事件上係官派律師，但佢所屬嘅律師樓就否認。

對制度嘅批評
中國維權律師關注組喺2020年9月18號，就喺《立場新聞》就12港人案發表文章，話中國多次自稱為「法治國家」，強制要求使用「官派律師」唔合法理。另外，中國係聯合國成員，有責任遵守《保護所有遭受任何形式拘留或監禁的人的原則》，而當中入面係有提及，被拘留或監禁嘅人有權接受，特別係自己家屬嘅探訪，並且有權同佢哋通信，同時佢哋亦應該獲得充分機會同外界聯絡。
喺12港人案入面，民主黨議員涂謹申就批評質疑拒絕公開官派律師嘅資料，目的係唔想負責任。佢話，被捕者家屬唔知道官派律師個名，無從得知律師有無見過被捕者、會唔會代表被捕者上庭等，又話。向家屬公開官派律師資料係基本公義制度。
曾經喺中國從事法律維權工作嘅旅美中國律師彭永峰批評，叫官派律師做「維穩律師」更加合適。佢批評，呢啲律師只會按照官方嘅統一口徑去介入案件，希望當事人能夠配合政府去做一場司法表演，好明顯就係維穩嘅一部分。
長沙富能公益案入面，被告本來聘請，但後來因為官方介入被換走嘅律師吳有水，就形容官派律師係中國法治嘅毒瘤，話官派律師背叛自己嘅當事人，幫對方講說話。
端點星案被告陳玫嘅阿哥，就曾經喺網站《中國人權》寫文，話官派律師係中共當局嘅走狗，只係配合中共進行欺世表演。「官派律師」已成為中共政權壓制公民權利、打擊異議人士嘅常用手段，呼籲國際社會關注。
官洲街道

官洲街道係廣州海珠區下轄嘅一個街道，喺海珠區東南部。轄區面積11.2平方公里，下面有赤沙村、北山村、崙頭村、官洲村四個自然村。常住人口3萬幾人，外來人口約2萬人。華南快速幹線、南環高速公路、地鐵4號線都穿過官洲街道。

參考文獻
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
哈伯

哈伯（Fritz Haber，1868年12月9號—1934年1月29號）係德國化學家，最主要嘅成就係發明將氮同氫合成氨嘅哈伯法，亦因為呢個發明而攞到1918年度諾貝爾化學獎。
哇佬

哇佬（粵拼：waa1 lou2）（英文：Valvetrain），又叫汽門、氣閥或活瓣，係控制內燃機進氣門同排氣門運行嘅機械系統。
哈伐斯

哈伐斯（粵拼：haa1 fat6 si1，德文：Kai Havertz，1999年6月11號—）係個德國足球運動員，司職中場，而家效力緊英超球會阿仙奴。
哈伯瑪斯

哈伯瑪斯（Jürgen Habermas，1929年6月18號—）係德國當代哲學家同社會學家，法蘭克福學派代表人物之一。
哇棲拉兀

哇棲拉兀（1880年1月1號—1925年11月26號），稱號拉瑪六世，係暹羅國王，1910年到1925年在位。
哈佛大學

哈佛大學（英文：Harvard University）係美國麻省劍橋一間大學。喺學術等方面世界排名好前，有好多出名舊生。

歷史
1636年創校。

論文造假
安斐沙博士（Dr.Piero Anversa），美國心臟病專家。遭爆有31篇論文造假，數據係捏造。
哈佛圍

哈佛圍（英文：Harvard Yard）係哈佛大學入邊一大塊草地，周圍俾一堆樓圍住，變成一個有廿七棟門嘅園。佢係哈佛大學最老嘅校園嘅一部分，歷史好耐，旁邊就係科學中心。
空中睇哈佛圍
從Holworthy樓睇草地
從科學中心睇哈佛圍
地獄廚房

《地獄廚房》係香港歌手何超儀嘅第5張唱片，喺2006年10月20日推出。
地獄廚神是我媽

《地獄廚神是我媽》（Oh! My Chef Mama）係香港MakerVille製作嘅真人騷節目，由陳俞希、P1X3L（吳啟洋、歐鎮灝同葉振弘）、張右雨同鄭伊琪主持，2022年5月30號到6月17號逢禮拜一到五 22:30－23:00喺香港電視娛樂ViuTV播。節目招募幾位煮嘢食唔係幾掂嘅阿媽參與廚藝特訓。
地獄拉麪

地獄拉麪（日文：地獄ラーメン），係日本拉麪嘅其中一隻口味，主要用到辣椒去調味。
地熱能發電

地熱能發電，又叫地熱發電，係發電其中一種方式，用地熱能發電，屬可再生能源。
地牢

地牢，或者叫地庫、地窖、地下室，係地面以下嘅建築物空間，最低嗰層，好難有窗，空氣唔流通，又潮濕。可以改裝做貨倉放紅酒、泊車、收埋軍火之類，又或者做商場。
喺某嘅地方，例如美國同加拿大，獨立屋同半獨立屋嘅地牢好多時會裝修，裝修咗嘅地牢基本上係間屋嘅另外一層。有時，呢啲住宅嘅地牢並唔係完全喺地底，所以可以有窗，但係個窗會好細。
地獄

喺神話、民間故仔同宗教傳統，地獄就係人死咗之後，永遠受折磨同懲罰嘅地方。地獄嘅觀念廣泛存在係世界各地嘅宗教信仰之中，如道教、佛教、印度教、現今嘅猶太教同埋基督宗教之中嘅派別、伊斯蘭教。

分述
呢個表唔完整，歡迎加料。

基督教
呢節未有人寫，歡迎編撰。 請幫加返相關資訊。
堀孝史

堀孝史（1967年9月10號—）係日本足球員，司職中場，效力過東芝，浦和紅鑽，及湘南比馬。
堀川千華

堀川千華 ，係日本嘅一個女藝人同埋配音員。
堀江一真

堀江一真 ，係日本嘅一個男配音員。

配音作品一覽
呢個表唔完整，歡迎加料。
堀江美都子

堀江美都子 （粵拼：fat1 gong1 mei5 dou1 zi2，1957年3月8號—）係日本嘅一個女藝人同埋配音員。
堀場美希

堀場美希，係日本嘅一個女藝人同埋配音員。
堀智榮美

堀智榮美 ，係日本嘅一個女演員。

拍過嘅作品一覽
呢個表唔完整，歡迎加料。
堀江忠男

堀江忠男（1913年9月13號—2003年3月29號）係大日本帝國足球員，司職後衞，曾經喺1934～1936年間爲日本足球代表隊出場3次，重參加過1936年夏季奧林匹克運動會。
堀江由衣

堀江由衣 （粵拼：fat1 gong1 jau4 ji1，1976年9月20號—）係日本嘅一個女藝人同埋配音員。
堀江瞬

堀江瞬 ，係日本嘅一個男配音員。

配音作品一覽
呢個表唔完整，歡迎加料。
安慶輪

安慶輪（Anking或者Anking I），或者就咁叫安慶，係太古洋行一輪船，1925年由Scotts' S.B. & Eng.公司造，1942年沉船。隻船排水量3472噸，主要行中國同南洋各埠航線。而佢個名，來自當時中國安徽省城安慶。
1941年，東亞爆發太平洋戰爭，隻船畀英國皇家海軍徵用，響地中海馬爾他服役，做供應艦。1942年，隻船調返遠東。1942年3月3號，喺運補給船隊之中，響聖誕島東二百哩，畀日本戰艦擊沉，當時有船員十六名生還。

二世
1951年，太古起另一船，叫安慶輪，代替舊船。所以有時爲咗分開兩代，1925年嗰隻係一世，1951年呢隻係二世（Anking II）。船噸位6224噸。用到1971年，賣畀卡拉其（Karachi）嘅Pan Islamic SS Co.，改名Safina-e-Abid。
安慶隆

安慶隆（1976年11月23號—）係臺灣聽障田徑運動員，喺2001年羅馬聽障奧運會得到十項全能金牌。
安房國

安房國係古代日本嘅一個令制國，屬東海道地區，位置約莫係家下千葉縣南部。
安托山站

安托山站係深圳地鐵2號線一個站，喺僑香四路同安托山四路交叉路口。個站2011年6月28號啟用。
安慶

安慶（粵拼：on1 hing3；英文：Anking；普通話拼音：Ānqìng）係中國一城，家下係安徽省西南部一地級市，叫安慶市。大清時係一府，叫安慶府。安徽省名，係安慶同徽州嘅合稱。佢響大清同中華民國期間，係安徽省城，去到第二次世界大戰之後，先讓咗畀合肥。安慶靠近長江水，係中國一埠。
安慶西北面係安徽、湖北、河南接界嘅大別山區，北面係六安，東北係合肥、蕪湖，西面係湖北黃岡，東面係銅陵，東南係池州，南接江西九江。安慶沿長江一帶好多湖嘅。

史
安慶喺漢朝（前2世紀）有城跡，中古時得名「安慶」。1853年到1861年期間係太平天國嘅活躍地。若干年後安慶變成軍工業中心。安慶位置好重要，曾國藩評論：「安慶之得失，定乾坤之轉與不轉。安慶關係淮南之全局，為克復金陵之張本。」所以安慶歷來係兵家必爭之地，曾經重兵駐守。
安慶喺歷史文化上幾豐富。中國第一部蒸汽機、第一部機動船、第一間水廠以及安徽第一間電廠都喺安慶誕生；孔雀東南飛、大小二喬、無過雷池一步、六尺巷呢啲典故就發生喺安慶；文藝上係散文桐城派、戲曲黃梅戲嘅中心，因而有「文化之邦」、「戲劇之鄉」、「禪宗聖地」嘅美譽。出身呢度嘅名人有陳獨秀、趙樸初、鄧稼先、黃鎮。

宋朝前
春秋時安慶潛山係皖國嘅都城，安徽簡稱「皖」就噉來。
秦漢時潛山發展成江北重鎮皖城，後來三國時曹操、孫權多次喺度對打。
南北朝時，安慶市區、懷寧山口鎮一帶係江北軍事重鎮呂蒙城、皖口城，屬豫州，戰後城池荒廢。
唐武德四年（621年）改爲同安郡，至德二年（757年）改盛唐郡，乾元元年（758年）改舒州。

宋朝後
「安慶」呢個名係從南宋紹興十七年（1147年）以軍號出現（安慶軍），「安慶」呢個名係攞「同安郡」（隋大業三年置，治所同安，即而家桐城）同「德慶軍」（北宋政和五年置，治所懷寧，即而家潛山梅城）嘅尾字合成嘅，有「平安吉慶」嘅意頭。
慶元元年（1195年）安慶軍昇爲安慶府，治所喺而家潛山古皖城。舒州嘅古名係「盛唐郡」，最早嘅文獻紀錄係漢武帝喺元封五年（前106年）南巡到呢度，「作盛唐之歌」。而家嘅安慶市區其實係新安慶城，原名叫「宜城渡」，嗰度有座山叫「登雲坡」，原名就叫「盛唐山」，山下臨水就叫盛唐灣古渡。相傳東晉詩人兼風水先生郭璞爬過盛唐山睇長江，話「此地宜城」，所以而家安慶有個別名叫「宜城」。
安慶建城於南宋。嘉定十年（1217年）金兵破光山（而家河南潢川），爲咗抵禦金兵，安慶知府黃干喺舒州故址（而家潛山梅城）「城安慶以備戰守」；後來因為戰亂，端平二年（1235年），安慶府搬咗去羅剎洲、楊槎洲；景定元年（1260年）沿江置制大使馬光祖爲咗防範蒙古軍由水路攻擊南宋國都臨安（而家杭州），而廢舒州府，用原來舒州府嘅城牆磚石喺宜城渡築新安慶府（而家安慶市區），將安慶府治、懷寧縣治搬入新城。因為呢度臨長江、易守難攻，所以府治再無喐過，「安慶」作為地名同政區名相一致而沿用到而家，從建城年起到而家安慶有770年歷史，之後一直到清末都係安慶、懷寧政府駐地，明末以來係巡撫鎮守地方，民國時則係專署駐地。
康熙六年（1667年）拆江南省爲江蘇、安徽二省，省城就係安慶，安徽個名係「安慶」「徽州」嘅頭字合併。乾隆二十五年（1760年）安徽布政使司從江寧（今日南京）搬去安慶，安慶正式升為安徽完全嘅省城。咸豐三年（1853年）太平軍攻佔安慶，安徽省城搬去廬洲（而家合肥），太平天國喺當地持續活動到咸豐十一年（1861年）湘軍攻奪返城池，之後安徽啲衙門搬返來。光緒二年（1876年）據煙臺條約安慶變成對外商埠。
1927年設市，繼續做安徽省城，1938年1月，日本進攻安慶，安徽省府搬趄，至此，安慶做咗170年嘅安徽省城。1949年4月解放軍佔領安慶，後來變成安慶市。

安慶專區、安慶市（1951年到1956年）
1951年8月18號，安慶市昇爲地級市，設中心區、集賢區、大觀區、樅陽區（市4區、專區8縣）
1952年3月28號，皖南行署區池州專區畀咗銅陵縣、貴池縣、青陽縣、至德縣、東流縣去專區（專區13縣）
4月15號，中心區併入集賢區，集賢區改名城中區，大觀區改名城西區、樅陽區改名城東區（市3區）
8月7號，安徽省成立，專區同地級市劃歸安徽省。
1953年10月7號，桐城畀咗部分去湖東（專區13縣）
1955年5月17號，城中併入城西，城西同城東各畀一部分成立郊區（市3區）
21號，湖東縣改名爲樅陽縣（專區13縣）
6月24號，懷寧畀過部分去郊區（市3區，專區13縣）
9月16號，城西區改名西市區，城東區改名東市區（市3區）
11月，銅陵畀咗部分去蕪湖專區南陵縣（專區13縣）
12月，太湖、懷寧、桐城各畀一部分去潛山，潛山畀咗一部分分畀岳西、桐城，桐城畀咗一部分去懷寧（專區13縣）
1956年1月3號，潛山畀咗一部分去桐城，懷寧畀咗一部分分畀潛山、桐城（專區13縣）
1月，岳西畀咗部分去六安專區霍山縣（專區13縣）
5月18號，郊區解散分入西市區、東市區（市2區）
5月，安慶市降爲縣級市，編入安慶專區（專區1市13縣）

安慶專區（1965年到1971年）
1965年5月25號，安慶市又降爲縣級市編入專區（1市8縣）
1971年3月29號，安慶專區改名爲安慶地區。

安慶地區、安慶市（1979年到1988年）
1979年11月4號，安慶市重新昇爲地級市，設迎江區、大觀區、郊區（地區8縣，市3區）
1980年1月29號，池州地區嘅東至、貴池兩個縣畀入地區（地區10縣）
3月12號，樅陽嘅普濟圩農場畀咗銅陵市嘅郊區（地區10縣）
9月，潛山畀咗一部分去太湖（地區10縣）
1987年11月27號，徽州地區嘅石臺縣畀咗地區（地區11縣）
1988年8月17號，安慶地區合併到安慶市。

安慶市（1988年至今）
1988年8月17號，安慶地區合併入安慶市，然後貴池、東至、石臺3縣畀咗池州地區。（3區8縣）
1996年8月20號，桐城縣昇爲縣級市做桐城市。（3區1市7縣）
2005年5月13號，郊區分咗一部分分入迎江、大觀，懷寧畀咗一部分去大觀，郊區淨低部分同懷寧、桐城各出嘅一部分合併爲宜秀區。（3區1市7縣）
2016年1月，樅陽縣劃出安慶，歸咗銅陵。‎（3區1市6縣）

經濟
2012年安慶GDP達1359.7億人民幣，人均GDP達2萬5601.58文，同沿海地區相差幾遠。而家安慶經濟發展緊，不過城鄉差距幾大，市區一帶作爲河港係個工業、貿易中心，而週邊嘅縣重係以農業為主。目前安慶嘅主要產業重係第一產業，因為週邊多山，茶係重要作物。
安慶地處華中偏東，安慶港係全國十大內河港之一，天柱山機場亦發展緊國內航班，而國家亦搞緊「皖江城市帶承接產業轉移示範區」嘅計劃。而家轄區內有1個國家級開發區、17個省級開發區、同各類工業集中區，而家形成咗石油化工、輕工紡織、汽車附屬品、食品、電機製造、新型建材、文化旅遊、農產品加工呢啲產業為主嘅產業聚集帶。目前國有企業發展慢，而私人企業發展快，外資亦加大投資。出口方面主要出口到日本、美國。重要企業有安慶石化、華茂股份有限公司。

政區
安慶轄3個市轄區，1個縣級市，6個縣。
市轄區
迎江區
大觀區
宜秀區
縣級市
桐城
縣
懷寧
太湖
潛山
宿松
望江
岳西
安慶天柱山機場

安慶天柱山機場（粵音：on1 hing3 tin1 cyu5 saan1 gei1 coeng4）係喺中國安徽嘅一個機場，喺1993年嗰陣起好兼開放畀人用嚟搭飛機。
安成珉

安成珉，係大韓民國嘅一個男藝人同埋歌手。
安慶緒

安慶緒（—759年），係唐朝軍人，安祿山個仔。
現存史書記載安慶緒性格內向，但騎馬射箭都一流，所以就幫阿爸安祿山做將領。安史之亂爆發，安祿山用唔到一年間由河北打到河南洛陽，自立皇帝，安慶緒就做咗「晉王」。
757年，安慶緒殺咗安祿山，自己做咗皇帝。佢任命大將史思明守住河北，自己繼續抵抗唐朝。但無耐唐朝收復咗長安同洛陽。安慶緒惟有退到附近嘅鄴城（即係今日河南安陽）。因為史思明手握大批精銳士兵，安慶緒覺得需要剷除佢。史思明就咁樣率領八萬士兵投降唐朝。
758年，唐朝不斷派兵進攻鄴城。安慶緒冇辦法，決定搵史思明支援。史思明率領十三萬大軍由河北走到鄴城，趕走咗唐朝軍隊。點知就喺呢個時候，史思明就殺死咗安慶緒，自立為帝。
延長

延長係中國陝西延安一個縣，總面積2295平方公里，人口14萬。
延載

延載係武周皇帝武則天嘅年號，相當於公元694年，前後總共唔夠一年。
延遲滿足

延遲滿足（英文：delayed gratification）係指一個個體抗拒誘惑嘅能力，喺人類嘅細路當中可以由棉花糖實驗嚟測試。
場外電子交易板

場外櫃檯交易系統（OTCBB），又叫場外電子交易板同美國場外交易市場等，係美國一個用電子方式交易嘅股票市場系統，為好多無喺納斯達克上市嘅公司提供場外交易服務。
場擴張

喺代數入面，場擴張係指兩個場，當中上面嘅運算係上面嘅運算嘅限制。
場刊

場刊係只會喺活動現場派發嘅特別刊物，例如：音樂會、舞台劇、展覽、比賽、婚禮、喪禮、畢業禮或其他各式典禮等等，裏面會有活動流程、介紹、人物名單等相關資訊。
場上多項式

場上多項式（Polynomials over Fields）係一類多項式，呢類多項式嘅常數係黎自一個場。

定義
係一個域，係一個場。
咁一個場上嘅多項式係：而所有嘅，。
呢個多項式嘅次方（Degree）係，一般會用黎代表呢個多項式嘅次方。
就係呢個多項式嘅帶領常數（Leading Coefficient）。
如果，咁呢個多項式就係單調多項式（monic）。

多項式加法
場上多項式嘅加法同中學學嘅基本上一樣。
有兩個多項式，同。
咁

多項式乘法
有兩個多項式，同。
咁
而。

域上多項式環定理
有左呢兩個運算，可以將所有嘅場上多項式集合埋一齊整一個域上多項式環（Polynomial Ring）。

定理
設係一個域，咁係一個域上多項式環，咁：
都係一個域；
如果都係入面，咁；
所有係入面嘅，；
嘅單位就係嘅單位。

域-多項式相等定理
如果同都係域，係一個環相等轉換，咁呢個轉換就係，而佢都係一個環相等轉換。
呢條定理講左，如果兩個域係一樣，咁佢地整出黎嘅域上多項式環都會係一樣。
場所精神

喺古羅馬嘅信仰當中，一股場所精神（拉丁文：genius loci）係指一笪地方嘅守護靈。每股場所精神都會有佢所屬嘅一笪地方。
場效應管放大器

場效應管放大器（英文：FET amplifier）係一種用場效應管（Field-effect transistor，FET）嘅放大器。喺放大器嘅應用入面，場效應管嘅主要優點係佢可以有好高嘅輸入阻抗同低輸出阻抗。
場地障礙賽

場地障礙賽（Show jumping），又叫障礙超越，係一種騎術運動，騎手要控制住隻馬喺指定路線跳過唔同類型嘅障礙。
場夢

《場夢》（The Dream）係一齣一幕芭蕾舞劇，用嘅係門德爾松嘅音樂，故仔取自仲夏夜之夢。呢齣劇由英國嘅皇家芭蕾舞團首演於 1964 年 4 月 2 號。
塘尾村

塘尾係香港舊時一村，位置大概喺九龍大角嘴同旺角北面，深水埗同元洲南面，而家楓樹街遊樂場左近。塘尾個「塘」，係指九龍塘，嗰陣九龍塘個塘喺而家新九龍廣場到太子站左近，塘尾即係九龍塘嘅尾部噉解，中間俾界限街貫穿，橫跨深水埗同油尖旺兩區。好多人會以為塘尾係深水埗東南部分或者「太子」。
1920年代尾，香港政府發展大角嘴同深水埗，塘尾村亦喺1928年拆咗，而家得返條塘尾道留住塘尾呢個名。
以前有好多布行，而家因為紡織業息微多咗好多咖啡廳同食肆，引起咗關於舊區仕紳化嘅討論。
塘尾

塘尾（音 tong⁴ mei5*1）或豆娘（Zygoptera）係一種顏色鮮艷嘅食肉昆蟲，同蜻蜓同一目，但細隻啲，同埋豆娘休息嗰陣對翼係合埋嘅。
塘尾道兒童遊樂場

塘尾道兒童遊樂場，香港公園之一，遊樂場之一，喺旺角塘尾道一百七十號，英文叫Tong Mi Road Children's Playground。行政上歸油尖旺區。設施有籃球場。
塘尾道

塘尾道（粵拼：tong4 mei5 dou6；英文：Tong Mi Road）係香港九龍旺角去塘尾嘅一條街道。
至於條街點得名，有種講法話係由於呢處原先係油麻地避風塘嘅尾尾。不過，查實未起油麻地避風塘之前，嗰頭就已經有塘尾呢條村，「塘尾」個「塘」係解九龍塘（喺而家新九龍廣場到太子站嗰頭）。
埃里溫

埃里溫（亞美尼亞文：Երևան）係亞美尼亞首都，亦係世上其中一座古城，公元前8世紀經已存在。

氣候
埃里溫屬半乾旱氣候，比較乾燥。
埋伏

埋伏（粵拼：maai4 fuk6），又叫做伏擊、狙擊，係一種好悠久嘅軍事戰術，武裝力量將自己隱藏，之後暗中攻擊敵人。埋伏者有好多方法隱藏自己，例如匿喺濃密嘅矮樹叢入面。
埋伏戰術嘅運用喺歷史上都聽過唔少，例如第二次布匿戰爭同玄武門之變。喺自然界入面，肉食性動物亦識得用同樣道理去捉獵物，唔使咁多麻煩同埋嘥晒啲體力。
埃迪爾內省

埃迪爾內省（土耳其文：Edirne ili）係土耳其嘅其中一個省，首府埃迪爾內。
埃里伯斯火山

埃里伯斯火山係一座響南極洲嘅火山，亦係地球最南面嘅火山。呢座火山高大概三千米，最近嗰次爆發係1902年。
1979年11月28號，一架紐西蘭飛機撞咗埋埃里伯斯火山，機上人全部死晒，殘骸到而家都重未清理。
埃里克·海登

埃里克·海登係一個美國競速滑冰運動員、單車運動員、花樣滑冰運動員。
埇橋區

埇橋區係中國安徽宿州一個市轄區，總面積2868平方公里，人口170萬。
埃迪卡拉紀

埃迪卡拉紀係新元古代入面最後一個紀，響6.3億年到5.4億年之前，即係響成冰紀之後、寒武紀之前。
地質時代
埃里克布魯恩

埃里克布魯恩（丹麥文：Erik Bruhn，1928年10月3號—1986年4月1號）係丹麥男芭蕾舞者。
埃里溫國立大學

埃里溫國立大學（Yerevani petakan hamalsaran）係亞美尼亞埃里溫一間大學，1919年創校。
埋伏式捕食

埋伏式捕食（英文：ambush predation / sit-and-wait）係捕食嗰陣捉獵物嘅一種方法。
埋伏式捕食顧名思義係指「埋伏」隻獵物：採用呢種做法嘅捕食者通常有保護色或者類似能力，能夠輕易喺環境入面匿埋，令獵物探測唔到佢；而佢會匿埋喺佢獵物常去嘅地方，等有獵物靠到咁上下近，隻捕食者就會一嘢撲上隻獵物身上或者用第啲方法捉住隻獵物，途中完全唔會有「追趕」出現。
有好多物種嘅螳螂同埋蜘蛛都係靠呢種做法捕食嘅。

分類
「陷阱」：捕食者識得設「陷阱」，即係會建造某啲結構，獵物一旦進入陷阱就會被困，捕食者可以慢慢噉上前去殺同食獵物；例如蜘蛛喺呢方面就好出名，好多物種嘅蜘蛛都識得織蜘蛛網，用嚟整蜘蛛網嘅絲強韌又有黏性，蝴蝶、蜜蜂或者蜻蜓等嘅昆蟲成日會唔覺意飛飛吓撞到個網，一落咗網就郁唔到，於是乎速度唔快嘅蜘蛛可以捉住同殺死獵物。亦可以睇睇蟻蛉嘅捕食方法。
僞裝：捕食者個樣望落似環境入便嘅物件，獵物睇唔到捕食者，就會慒盛盛噉行埋捕食者嗰度；例如變色龍就出咗名曉變色，令自己望落似樹枝或者草，小昆蟲睇唔到變色龍就有可能會進入變色龍條長脷嘅「射程」，然後變色龍就會一嘢「射出」條又長又有黏性嘅脷，捉住隻獵物。
攻擊型擬態指捕食者扮成一啲無害嘅生物，令獵物肯行近；例子可以睇吓蘭花螳螂。
塔波拉區

塔波拉區係坦桑尼亞嘅一個區，喺國土西部，首府塔波拉。
塔杉

塔杉（粵拼：taap3 caam3；學名：Araucaria bidwillii），又嗌澳洲南洋杉、闊葉南洋杉、披針葉南洋杉，植物學又嗌大葉南洋杉，係南洋杉科南洋杉屬嘅常綠喬木，原產澳洲海邊，而家喺澳洲沿海地區、中國嘅廣東同廣西、福建、香港、澳門地區都可以搵到。

樣
植株高45～70m，胸徑1.0～1.5m；樹皮暗啡色，比較厚，裂成好多條薄片噉；樹枝輪生而平展，樹冠塔形。葉闊而大，長橢圓近披針形或三角披針形，長2.5～6.5cm，雖然冇主脈，但有好多平裂細脈。花單生，喺葉杈出，樣似圓柱體；每年3月開花。果樣係闊橢圓形或近似球體，長30cm，闊大概22cm，大似人頭噉，重4.5kg，中間有好多苞鱗響度，有150粒籽。籽長橢圓形，先端好大隻，生喺果邊，兩邊冇翼；種植開始第三年秋結果。

用途
植株可以做盆景、梗可以做木材，葉可以提煉成揮發油。

有關嘅書
《中国外来植物》。上海科学技术出版社。頁 第601～602页。ISBN 978-7-5478-0780-4。
塔毛利帕斯州

塔毛利帕斯州係墨西哥嘅一個州，喺國土東北部，首府維多利亞城。
塔武殊省

塔武殊省係亞美尼亞嘅其中一個省，面積2,704.0 平方公里。
塔爾卡

塔爾卡（Talca）係智利城市，馬烏萊大區首府，人口23萬。
塔村區

塔村區（英文：Tower Hamlets），全名倫敦塔村自治市（London Borough of Tower Hamlets）係英國一個倫敦自治市，屬於大倫敦，人口約295,200。
區內出名地點包括孟加拉人聚居嘅磚街（Brick Lane）美食街，同埋金融業同科技業聚集嘅金絲雀碼頭（Canary Wharf）。
塔林

塔林（愛沙尼亞文：Tallinn）係愛沙尼亞嘅首都同最大港口，喺波羅的海岸邊，同芬蘭首都赫爾辛基隔住芬蘭灣大概80公里。人口大概40萬。
塔林古城1997年成爲咗聯合國教科文組織世界遺產。
塔槍卡

塔槍卡係蘇聯紅軍喺十月革命嘅時候騎兵用嘅一種武器。佢其實係用馬車拉著一支重型機關槍，因為有馬車嘅原因，令到機關槍嘅靈敏度大大提高，適用喺衝鋒陷陣嘅時候，因為可以向短距離之內嘅騎兵提供壓制火力。有時會用成咋塔槍卡一齊衝向敵人，然後一齊轉軑，近距離集中射擊敵人陣線上的某一點嘅戰術。通常每架塔槍卡會坐兩至三個騎兵。
塔槍卡之歌

塔槍卡之歌，係蘇聯用嚟紀念十月革命嘅一首政治歌曲。內容係歌頌塔槍卡喺十月革命裏面嘅戰績同埋貢獻。
將軍澳寶寧路母嬰健康院

將軍澳寶寧路母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺將軍澳，寶寧路培成路之間，將軍澳寶寧路健康中心入便，英文叫Tseung Kwan O Po Ning Road Maternal and Child Health Centre。行政上歸西貢區。開禮拜一到五，禮拜六開每月第二同第四個，公眾假期唔開。歸衞生署管。
將軍澳工業邨

將軍澳工業邨係香港第三個工業邨，喺將軍澳東面、將軍澳新市鎮東南面3公里，1995年啟用。同另外兩個工業邨（大埔同元朗）唔同嘅地方係，將軍澳工業邨只容許冇污染同埋高科技嘅行業響度設廠。不過，啟用嗰時撞正香港製造業「日落西山」，所以唔少土地都空置咗。
將軍澳新市鎮通過一條主要新幹線經將軍澳隧道同九龍相連。港鐵將軍澳綫康城站亦喺2009年開咗。海傍用地重可以起船舶停泊設施，比另外兩個工業邨有更多優勢。
將軍澳海濱公園

將軍澳海濱公園，香港公園之一，遊樂場之一，喺將軍澳唐俊街，英文叫Tseung Kwan O Waterfront Park。行政上歸西貢區。設施有狗公園、寵物公園。以及狗糞收集箱、寵物廁所、洗手設備同草坪寵物活動區，蔭棚連坐椅。公園全日開放。
將軍澳官立小學

將軍澳官立小學（英文：Tseung Kwan O Government Primary School）係一間由香港教育局直接管嘅全日制小學，喺香港新界將軍澳坑口厚德邨，喺1993年隨屋邨起好，同年9月1號開學。
呢篇將軍澳官立小學係關於香港教育（包括學校）有關嘅楔位文章。你可以透過編輯或修訂增加佢嘅內容。